CELEX: 52017PC0539
Language: fi
Date: 2017-09-20
Title: Muutos käsiteltävän olevaan ehdotukseen Euroopan parlamentin ja neuvoston asetukseksi Euroopan valvontaviranomaisen (Euroopan arvopaperimarkkinaviranomainen) perustamisesta annetun asetuksen (EU) N:o 1095/2010 muuttamisesta sekä asetuksen (EU) N:o 648/2012 muuttamisesta keskusvastapuolten toimilupamenettelyjen ja niihin osallistuvien viranomaisten sekä kolmansien maiden keskusvastapuolten tunnustamista koskevien vaatimusten osalta (komission EMIR II -ehdotus)

EUROOPAN KOMISSIO
            Bryssel 20.9.2017
            COM(2017) 539 final
            2017/0136(COD)
            Muutos käsiteltävän olevaan ehdotukseen
            Euroopan parlamentin ja neuvoston asetukseksi Euroopan valvontaviranomaisen (Euroopan arvopaperimarkkinaviranomainen) perustamisesta annetun asetuksen (EU) N:o 1095/2010 muuttamisesta sekä asetuksen (EU) N:o 648/2012 muuttamisesta keskusvastapuolten toimilupamenettelyjen ja niihin osallistuvien viranomaisten sekä kolmansien maiden keskusvastapuolten tunnustamista koskevien vaatimusten osalta (komission EMIR II -ehdotus)
            
               
         
         
            
               PERUSTELUT
            
            
            
               
                  Komissio antoi 13. kesäkuuta 2017 ehdotuksen Euroopan parlamentin ja neuvoston asetukseksi Euroopan valvontaviranomaisen (Euroopan arvopaperimarkkinaviranomainen) perustamisesta annetun asetuksen (EU) N:o 1095/2010 muuttamisesta sekä asetuksen (EU) N:o 648/2012 muuttamisesta keskusvastapuolten toimilupamenettelyjen ja niihin osallistuvien viranomaisten sekä kolmansien maiden keskusvastapuolten tunnustamista koskevien vaatimusten osalta (komission EMIR II -ehdotus [COM (2017) 331 final]).
               
               
                  Ehdotuksen tavoitteena on, että EU voisi täydentää pääomamarkkinaunioniaan tehokkaammalla ja johdonmukaisemmalla keskusvastapuolten valvontajärjestelmällä, mikä palvelisi markkinoiden yhdentymistä, rahoitusvakautta ja toimintaedellytysten tasapuolistumista. Ehdotuksella on muun muassa tarkoitus varmistaa kansallisten toimivaltaisten viranomaisten tiiviimpi yhteistyö keskusvastapuolten ja unionin valuutoista vastaavien keskuspankkien valvonnassa. Tätä varten ehdotetaan, että Euroopan arvopaperimarkkinaviranomaisen (EAMV) yhteyteen perustetaan uusi keskusvastapuolikomitea, joka vastaa yleisesti keskusvastapuoliin liittyvien tehtävien hoitamisesta ja erityisesti valvoo unionin ja kolmansien maiden keskusvastapuolia. Keskusvastapuolikomitea koostuu pysyvistä ja keskusvastapuolikohtaisista jäsenistä. Pysyviä jäseniä ovat keskusvastapuolikomitean johtaja ja kaksi riippumatonta johdon jäsentä, jotka toimivat riippumattomasti, puolueettomasti ja koko unionin edun mukaisesti. Keskusvastapuolikohtaisia jäseniä ovat asetuksen (EU) N:o 648/2012 mukaisesti nimetty kyseisen keskusvastapuolen sijoittautumisjäsenvaltion toimivaltaisen viranomaisen edustaja sekä asianomaisten liikkeeseen laskevien keskuspankkien edustaja. Ehdotukseen sisältyy myös EAMV:n aseman vahvistaminen kollegioissa, mikä tarkoittaa sitä, että keskusvastapuolikomitean pysyvät jäsenet osallistuvat asetuksen (EU) N:o 648/2012 mukaisten keskusvastapuolikollegioiden kokouksiin ja että keskusvastapuolikomitean johtaja hallitsee kollegiota ja toimii sen puheenjohtajana.
               
               
                  Tällä asiakirjalla täydennetään komission EMIR II -ehdotusta. Se on osa toimenpidekokonaisuutta, jonka tarkoituksena on tehostaa EU:n rahoitusmarkkinoiden valvontaa parantamalla Euroopan valvontaviranomaisten järjestelmän toimintaa. Tämän asiakirjan tarkoituksena on erityisesti osoittaa keskusvastapuolikomitealle lisätehtävä. Tätä lisäystä pidetään tarpeellisena, jotta keskusvastapuolikomitea voidaan tosiasiallisesti perustaa ennen Euroopan valvontaviranomaisten järjestelmän tulevaa uudistusta.
               
            
            
               
            
            
               Lisätään komission ehdotuksen, joka koskee Euroopan valvontaviranomaisen (Euroopan arvopaperimarkkinaviranomainen) perustamisesta annetun asetuksen (EU) N:o 1095/2010 muuttamista sekä asetuksen (EU) N:o 648/2012 muuttamista keskusvastapuolten toimilupamenettelyjen ja niihin osallistuvien viranomaisten sekä kolmansien maiden keskusvastapuolten tunnustamista koskevien vaatimusten osalta [COM(2017)331 final], 7 kohdassa 44 b artiklan 1 kohtaan -a) alakohta seuraavasti:
            
            
            
               ”-a)
                     tekee päätöksiä ja toteuttaa toimenpiteitä keskusvastapuolia koskevissa asioissa, jotka liittyvät tämän asetuksen 17, 19, 29, 29 a ja 30 artiklaan;”